Siden Farkas var av jødisk avstamning, måtte han forlate landet da det ble annektert av Det tredje rike i 1938. Han emigrerte først til Brünn i et daværende Tsjekkoslovakia, så til New York via Paris. Han lot seg skille fra sin katolske kone, slik at hun ikke skulle få problemer på grunn av sitt såkalte «blandingsekteskap». I USA var han virksom som filmmanusforfatter og i mindre filmatiske roller.